CELEX: 62020CJ0683
Language: mt
Date: 2022-01-13 00:00:00
Title: Sentenza tal-Qorti tal-Ġustizzja (It-Tmien Awla) tat-13 ta’ Jannar 2022.#Il-Kummissjoni Ewropea vs Ir-Repubblika tas-Slovakkja.#Nuqqas ta’ Stat li jwettaq obbligu – Ambjent – Direttiva 2002/49/KE – Evalwazzjoni u ġestjoni ta’ ħsejjes ambjentali – Toroq ewlenin u linji ferrovjarji ewlenin – Artikolu 8(2) – Pjanijiet ta’ azzjoni – Artikolu 10(2) – Anness VI – Sunti tal-pjanijiet ta’ azzjoni – Nuqqas ta’ komunikazzjoni lill-Kummissjoni fit-termini previsti.#Kawża C-683/20.

SENTENZA TAL-QORTI TAL-ĠUSTIZZJA (It-Tmien Awla)
   13 ta’ Jannar 2022 (
         *1
      )
   “Nuqqas ta’ Stat li jwettaq obbligu – Ambjent – Direttiva 2002/49/KE – Evalwazzjoni u ġestjoni ta’ ħsejjes ambjentali – Toroq ewlenin u linji ferrovjarji ewlenin – Artikolu 8(2) – Pjanijiet ta’ azzjoni – Artikolu 10(2) – Anness VI – Sunti tal-pjanijiet ta’ azzjoni – Nuqqas ta’ komunikazzjoni lill-Kummissjoni fit-termini previsti”
   Fil-Kawża C‑683/20,
   li għandha bħala suġġett rikors għal nuqqas ta’ twettiq ta’ obbligu skont l-Artikolu 258 TFUE, ippreżentat fis‑17 ta’ Diċembru 2020,
   
      Il-Kummissjoni Ewropea, irrappreżentata minn R. Lindenthal u M. Noll-Ehlers, bħala aġenti,
   rikorrenti,
   vs
   
      Ir-Repubblika Slovakka, irrappreżentata minn B. Ricziová, bħala aġent,
   konvenuta,
   IL-QORTI TAL-ĠUSTIZZJA (It-Tmien Awla),
   komposta minn J. Passer (Relatur), President tas-Seba’ Awla, li qiegħed jaġixxi bħala President tat-Tmien Awla, F. Biltgen u N. Wahl, Imħallfin,
   Avukat Ġenerali: P. Pikamäe,
   Reġistratur: A. Calot Escobar,
   wara li rat il-proċedura bil-miktub,
   wara li rat id-deċiżjoni, meħuda wara li nstema’ l-Avukat Ġenerali, li l-kawża tinqata’ mingħajr konklużjonijiet,
   tagħti l-preżenti
   
      Sentenza
   
   
            1
         
         
            Permezz tar-rikors tagħha, il-Kummissjoni Ewropea titlob lill-Qorti tal-Ġustizzja tikkonstata li, billi ma stabbilixxietx pjanijiet ta’ azzjoni u billi ma kkomunikatx lill-Kummissjoni sunti tal-pjanijiet ta’ azzjoni għat-toroq ewlenin u għal-linji ferrovarji ewlenin, imsemmija fl-anness ta’ din is-sentenza, ir-Repubblika Slovakka naqset milli twettaq l-obbligi tagħha taħt l-Artikolu 8(2) u l-Artikolu 10(2) tad-Direttiva 2002/49/KE tal-Parlament Ewropew u tal-Kunsill tal‑25 ta’ Ġunju 2002 li tirrigwardja l-istudju u l-amministrazzjoni tal-ħsejjes ambjentali (ĠU Edizzjoni Speċjali bil-Malti, Kapitolu 15, Vol. 7, p. 101), moqri flimkien mal-Anness VI ta’ din id-direttiva.
         
      
      Il‑kuntest ġuridiku
   
   
            2
         
         
            Skont l-Artikolu 3 tad-Direttiva 2002/49, intitolat “Definizzjonijiet”:
            “Għall-iskopijiet ta’ din id-Direttiva:
            […]
            
                     (n)
                  
                  
                     ‘triq maġġuri’ għandha tfisser triq reġjonali, nazzjonali jew internazzjonali, iddesinjata mill-IstatMembru, li jkollha passaġġi ta’ aktar minn tlett miljun vettura fis-sena;
                  
               
                     (o)
                  
                  
                     ‘ferrovija maġġuri’ għandha tfisser ferrovija, iddesinjata mill-Istat Membru, li jkollha passaġġi ta’ aktarminn 30,000 ferrovija fis-sena;
                  
               […]
            
                     (t)
                  
                  
                     ‘pjanijiet ta’ azzjoni’ għandha tfisser il-pjanijiet iddissinjati għall-ġestjoni ta’ suġġetti u effetti tal-ħsejjes, inkluż it-tnaqqis tal-ħoss meta jkun meħtieġ;
                  
               […]”
         
      
            3
         
         
            L-Artikolu 8 ta’ din id-direttiva, intitolat “Pjanijiet ta’ l-azzjoni”, jipprevedi:
            “[…]
            2.   L-Istati Membri għandhom jassiguraw li, mhux aktar tard mit‑18 ta’ Lulju 2013, l-awtoritajiet kompetenti jkunu ħejjew pjanijiet ta’ azzjoni primarjament biex jindirizzaw prijoritajiet li jistgħu jkunu identifikati bl-eċċess tal-valuri limitanti jew b’xi kriterja oħra magħżula mill-Istati Membri għall-aglomerazzjonijiet u għal toroq maġġuri kif ukoll għal ferroviji maġġuri fit-territorji tagħhom.
            […]
            5.   Il-pjanijiet ta’ l-azzjoni għandhom jiġu riveduti, u mibdula jekk meħtieġ, kulmeta żviluppi maġġuri jseħħu li jaffettwaw is-sitwazzjoni eżistenti tal-ħsejjes, u mill-anqas darba kull ħames snin wara d-data ta’ l-approvazzjoni tagħhom.
            […]
            7.   L-Istati Membri għandhom jassiguraw li l-pubbliku jkun ikkonsultat rigward il-proposti għall-pjanijiet ta’ l- azzjoni, li jkunu mogħtija opportunitajiet effettivi kmieni biex jipparteċipaw fit-tħejjija tagħhom u fir- reviżjoni tal-pjanijiet ta’ l-azzjoni, li jirriżultaw minn dik il-parteċipazzjoni tkun kunsidrata u li l-pubbliku jkun infurmat bid-deċiżjoni meħudha. Qafas ta’ żmien raġjonevoli għandhom ikunu provduti li jippermettu żmien suffiċċjenti għal kull stadju tal-parteċipazzjoni pubblika.
            Jekk l-obligazzjoni għat-twettieq tal-proċedura tal-parteċipazzjoni pubblika toriġina simultanjament minn din id-Direttiva u minn xi leġislazzjoni oħra tal-[Unjoni], l-Istati Membri jistgħu jipprovdu għal proċeduri konġunti sabiex jevitaw duplikazzjoni.”
         
      
            4
         
         
            L-Artikolu 10 tal-imsemmija direttiva, intitolat “Il-ġbir u l-pubblikazzjoni ta’ l-informazzjoni mill-Istati Membri u mill-Kummissjoni”, jiddisponi, fil-paragrafu 2 tiegħu:
            “L-Istati Membri għandhom jassiguraw li l-informazzjoni minn mappep strateġiċi tal-ħsejjes u sommarji tal-pjanijiet ta’ l-azzjoni kif imsemmija fl-Anness VI ikunu mibgħuta lill-Kummissjoni fi żmien sitt xhur mid-datistabbiliti fl-Artikoli 7 u 8 rispettivament.”
         
      
            5
         
         
            L-Anness V ta’ din id-direttiva jipprevedi r-rekwiżiti minimi għall-pjanijiet ta’ azzjoni.
         
      
            6
         
         
            L-Anness VI ta’ din l-istess direttiva jipprevedi l-informazzjoni li għandha tintbagħat lill-Kummissjoni, inkluż, b’mod partikolari, għat-toroq ewlenin u għal-linji ferrovjarji ewlenin u għall-ajruporti ewlenin, “[s]ommarju tal-pjan ta’ l-azzjoni li jkopri l-aspetti mportanti kollha imsemmija fl-Anness V, li ma jeċċedux għaxar paġni fit-tul”.
         
      
      Il‑proċedura prekontenzjuża
   
   
            7
         
         
            Fil‑25 ta’ Ġunju 2010, l-awtoritajiet Slovakki kkomunikaw lill-Kummissjoni, permezz tal-portal elettroniku Reportnet tan-Network Ewropew ta’ Informazzjoni u Osservazzjoni tal-Ambjent (Eionet), lista ta’ agglomerazzjonijiet, ta’ toroq ewlenin, ta’ linji ferrovjarji ewlenin u ta’ ajruporti ewlenin li jaqgħu fil-kamp ta’ applikazzjoni tad-Direttiva 2002/49. Fis‑16 ta’ Jannar 2014, huma aġġornaw din il-lista f’dak li jirrigwarda l-linji ferrovjarji ewlenin.
         
      
            8
         
         
            Fis‑27 ta’ Marzu 2015, wara l-ewwel skambju ta’ ittri, id-dipartimenti tal-Kummissjoni indirizzaw talba lill-awtoritajiet Slovakki, fil-kuntest tal-proċedura EU Pilot 7453/15/ENVI, dwar l-implimentazzjoni tad-Direttiva 2002/49.
         
      
            9
         
         
            Fis‑26 ta’ Mejju 2015, l-awtoritajiet Slovakki bagħtu tweġiba għal din it-talba u, fl‑24 ta’ Lulju 2015, aġġornaw l-informazzjoni li tikkonċerna l-agglomerazzjonijiet u t-toroq ewlenin.
         
      
            10
         
         
            Fid‑29 ta’ April 2016, il-Kummissjoni bagħtet ittra ta’ intimazzjoni lir-Repubblika Slovakka li fiha hija kkonstatat diversi nuqqasijiet ta’ twettiq tal-obbligi ta’ dan l-Istat Membru skont id-Direttiva 2002/49, b’mod partikolari dak, previst fl-Artikolu 8(2), li jiġu stabbiliti pjanijiet ta’ azzjoni, kif ukoll dak, previst fl-Artikolu 10(2), moqri flimkien mal-Annessi V u VI tal-imsemmija direttiva, li tibagħtilha sunti ta’ dawn il-pjanijiet ta’ azzjoni.
         
      
            11
         
         
            Permezz ta’ ittra tas‑17 ta’ Ġunju 2016, ir-Repubblika Slovakka wieġbet għal din l-ittra ta’ intimazzjoni.
         
      
            12
         
         
            Fil‑15 ta’ Ġunju 2017, wara li eżaminat din it-tweġiba u l-informazzjoni kkomunikata wara din it-tweġiba, il-Kummissjoni bagħtet opinjoni motivata lir-Repubblika Slovakka. F’din l-opinjoni, hija kkonstatat, b’mod partikolari, li dan l-Istat Membru ma kienx ħejja pjanijiet ta’ azzjoni għal 462 triq ewlenija u 16‑il linja ferrovjarja ewlenija, bi ksur tal-Artikolu 8(2) u (4), moqri flimkien mal-Anness V tad-Direttiva 2002/49, u ma kinitx bagħtet, għall-imsemmija toroq ewlenin u linji ferrovjarji ewlenin, is-sunti tal-pjanijiet ta’ azzjoni, bi ksur tal-Artikolu 10(2), moqri flimkien mal-Annessi V u VI ta’ din id-direttiva. Il-Kummissjoni tat lir-Repubblika Slovakka terminu ta’ xahrejn minn meta tirċievi l-imsemmija opinjoni sabiex tadotta l-miżuri neċessarji sabiex ittemm dawn in-nuqqasijiet ta’ twettiq ta’ obbligu.
         
      
            13
         
         
            Permezz ta’ ittra tal‑24 ta’ Lulju 2017, ir-Repubblika Slovakka indikat li ma kinitx f’pożizzjoni li tikkonforma ruħha bis-sħiħ u fil-ħin mal-obbligi li jirriżultaw mid-Direttiva 2002/49 peress li l-amministraturi tal-infrastruttura tat-toroq u l-operaturi ferrovjarji ma kinux osservaw l-obbligi legali tagħhom fit-termini stabbiliti. Barra minn hekk, dan l-Istat Membru ppreċiża lill-Kummissjoni li 17‑il pjan ta’ azzjoni li jikkonċernaw it-toroq ewlenin kienu qegħdin jiġu mfassla.
         
      
            14
         
         
            Fil‑21 ta’ Awwissu u fl‑10 ta’ Settembru 2020, l-awtoritajiet Slovakki bagħtu informazzjoni ġdida lin-network Eionet dwar, rispettivament, it-toroq ewlenin u l-linji ferrovjarji ewlenin.
         
      
            15
         
         
            Peress li r-Repubblika Slovakka ma kkonformatx mal-obbligi tagħha taħt l-Artikolu 8(2) u l-Artikolu 10(2), moqri flimkien mal-Anness VI tad-Direttiva 2002/49, il-Kummissjoni ddeċidiet li tippreżenta dan ir-rikors.
         
      
      Fuq ir‑rikors
   
   
      
         L‑argumenti tal‑partijiet
      
   
   
            16
         
         
            Filwaqt li tirrikonoxxi li r-Repubblika Slovakka għamlet ċertu progress fl-implimentazzjoni tad-Direttiva 2002/49 sa mill-ftuħ tal-proċedura, il-Kummissjoni ssostni li dan l-Istat Membru naqas mill-obbligu tiegħu li jibagħtilha sunt tal-pjanijiet ta’ azzjoni għal 445 triq ewlenija barra mill-agglomerazzjonijiet u 16‑il linja ferrovjarja ewlenija barra mill-agglomerazzjonijiet, konformement mal-Artikolu 10(2) moqri flimkien mal-Anness VI tad-Direttiva 2002/49. Fl-assenza ta’ indikazzjoni kuntrarja, minn dan il-Kummissjoni tiddeduċi li r-Repubblika Slovakka ma fasslitx pjanijiet ta’ azzjoni għal dawn it-toroq u linji u li għalhekk hija naqset milli twettaq l-obbligu tagħha taħt l-Artikolu 8(2) ta’ din id-direttiva.
         
      
            17
         
         
            Ir-Repubblika Slovakka tirrikonoxxi li wettqet tard l-obbligi li jirriżultaw mill-Artikolu 8(2) u mill-Artikolu 10(2) tad-Direttiva 2002/49. Hija tqis madankollu li dan ir-rikors ma għadx għandu skop.
         
      
            18
         
         
            Fil-fatt, wara li kkomunikat lill-Kummissjoni, fl‑10 ta’ Settembru 2020, dokument intitolat “Pjan ta’ azzjoni dwar il-protezzjoni mill-istorbju li joriġina minn ċerti linji ferrovjarji ewlenin amministrati mill-kumpannija nazzjonali tal-linji tal-ferrovija Slovakki (ŽSR) li kienu joperaw fl‑2011 – Sunt”, ta’ Lulju 2013, u, fil‑31 ta’ Diċembru 2020, dokument intitolat “Pjan ta’ azzjoni dwar il-protezzjoni mill-istorbju li joriġina minn ċerti toroq ewlenin amministrati mill-Amministrazzjoni Slovakka tat-Toroq (SSC) abbażi tas-sitwazzjoni fl‑2011 – Sunt”, ta’ Novembru 2020, ma kien għadu jeżisti l-ebda nuqqas ta’ twettiq ta’ obbligu allegat.
         
      
            19
         
         
            Fl-istadju tar-replika, il-Kummissjoni tiċħad ir-rilevanza ta’ dawn id-dokumenti. Fil-fatt, dawn id-dokumenti jirreferu għal konsultazzjonijiet pubbliċi li saru matul l‑2020. Peress li l-konsultazzjonijiet pubbliċi għandhom, konformement mal-Artikolu 8(7) tad-Direttiva 2002/49, jippreċedu l-adozzjoni tal-pjanijiet ta’ azzjoni, dawn id-dokumenti ma jistgħux għalhekk ikunu relatati ma’ pjanijiet ta’ azzjoni li jirrigwardaw il-perijodu ta’ bejn l‑2013 u l‑2018. Dawn huma probabbilment dokumenti reċenti relatati ma’ sitwazzjoni fil-passat. Issa, mill-interpretazzjoni sistematika tad-dispożizzjonijiet tad-Direttiva 2002/49 jirriżulta li pjan ta’ azzjoni għandu jiġi adottat fil-ħin sabiex ikopri perijodu fil-futur. B’mod partikolari, mis-sistema ta’ obbligi stabbilita mill-imsemmija direttiva, b’mod partikolari mill-Artikolu 8(5) ta’ din id-direttiva, jirriżulta li, wara massimu ta’ ħames snin, il-pjanijiet ta’ azzjoni għandhom jiġu eżaminati mill-ġdid u, jekk ikun il-każ, riveduti. Konsegwentement, l-adozzjoni, fl‑2020, tal-pjan ta’ azzjoni li kellu jiġi stabbilit fl‑2013 ma tistax twassal għall-konformità mad-Direttiva 2002/49. Kieku kien possibbli li jiġu adottati pjanijiet ta’ azzjoni wara l-iskadenza tal-perijodu li huma relatati miegħu, id-Direttiva 2002/49 titlef l-effett utli tagħha.
         
      
            20
         
         
            Il-Kummissjoni żżid li, fi kwalunkwe każ, il-kwistjoni dwar jekk ir-Repubblika Slovakka ssodisfatx l-obbligi tagħha taħt l-Artikolu 8(2) u l-Artikolu 10(2) tad-Direttiva 2002/49 għandha tiġi evalwata skont is-sitwazzjoni kif kienet fi tmiem it-terminu stabbilit fl-opinjoni motivata, f’dan il-każ, fil‑15 ta’ Awwissu 2017. Issa, huwa stabbilit li, f’din id-data, ir-Repubblika Slovakka kienet għadha ma stabbilixxietx pjanijiet ta’ azzjoni għal 445 triq ewlenija u sittax-il linja ferrovjarja ewlenija.
         
      
            21
         
         
            Ir-Repubblika Slovakka tiċħad dan l-argument tal-Kummissjoni, li hija tqis li huwa illoġiku u konfuż. Mid-Direttiva 2002/49 jirriżulta li l-pjanijiet ta’ azzjoni li dan l-Istat Membru kien obbligat jistabbilixxi għal sittax-il linja ferrovjarja ewlenija u għal 445 triq ewlenija qabel it‑18 ta’ Lulju 2013 kellhom ikunu bbażati fuq l-informazzjoni tal‑2011 u jinkludu l-miżuri għas-snin mill‑2013 sal‑2018. Ir-Repubblika Slovakka wettqet dan l-obbligu a posteriori. Ir-rekwiżiti fformulati mill-Kummissjoni fl-istadju tar-replika jwasslu, fil-prattika, sabiex ir-Repubblika Slovakka tkun obbligata tirrinunzja milli tagħmel sforz, anki jekk a posteriori, li tissodisfa l-obbligu previst fl-Artikolu 8(2) tad-Direttiva 2002/49 u msemmi f’dan ir-rikors, filwaqt li jobbligawha li tfittex li twettaq obbligu ieħor, jiġifieri dak previst fl-Artikolu 8(5) tad-Direttiva 2002/49, li huwa obbligu għan-nuqqas ta’ osservanza li fir-rigward tiegħu ma ġie ppreżentat l-ebda rikors kontriha. Fi kliem ieħor, l-argumenti tal-Kummissjoni jfissru li, jekk Stat Membru ma jkunx issodisfa l-obbligi tiegħu fit-terminu stabbilit minn din id-direttiva, huwa qatt ma jkun jista’ jagħmel dan.
         
      
            22
         
         
            Fil-każ li l-Kummissjoni tikkritika lir-Repubblika Slovakka, fir-replika, għall-ksur tal-obbligu li twettaq konsultazzjoni pubblika fil-ħin fuq il-pjanijiet ta’ azzjoni, previst fl-Artikolu 8(7) tad-Direttiva 2002/49, u tal-obbligu ta’ eżami mill-ġdid jew ta’ reviżjoni tal-pjanijiet ta’ azzjoni sa mhux iktar tard minn ħames snin wara d-data ta’ approvazzjoni tagħhom, previst fl-Artikolu 8(5) tad-Direttiva 2002/49, ir-Repubblika Slovakka tqis li dawn l-ilmenti huma inammissibbli.
         
      
            23
         
         
            Barra minn hekk, ir-Repubblika Slovakka tirrileva, qabelxejn, li, anki jekk il-pjanijiet ta’ azzjoni msemmija fir-rikors ġew iffinalizzati biss fl‑2020, dan ma jfissirx li ma ġiet adottata l-ebda miżura ta’ tnaqqis tal-ħsejjes ambjentali fir-rigward tat-toroq ewlenin u tal-linji ferrovjarji ewlenin ikkonċernati wara l‑2013. F’dan ir-rigward, hija ssemmi diversi miżuri ta’ modernizzazzjoni tal-linji ferrovjarji jew intiżi direttament għat-tnaqqis tas-sorsi ta’ ħsejjes.
         
      
            24
         
         
            Sussegwentement, ir-Repubblika Slovakka kellha għarfien sħiħ tal-obbligi tagħha li jirriżultaw mill-Artikolu 8(5) tad-Direttiva 2002/49. Skont din id-dispożizzjoni, hija tafferma li fasslet u kkomunikat lill-Kummissjoni diversi sunti ta’ pjanijiet ta’ azzjoni b’teħid inkunsiderazzjoni tas-sitwazzjoni tal‑2016.
         
      
            25
         
         
            Fl-aħħar nett, ir-Repubblika Slovakka tenfasizza li hija ma kinitx l-uniku Stat Membru li dam ma jeżegwixxi l-obbligi skont l-Artikolu 8(2) u l-Artikolu 10(2) tad-Direttiva 2002/49.
         
      
      
         L‑evalwazzjoni tal‑Qorti tal‑Ġustizzja
      
   
   
            26
         
         
            Skont ġurisprudenza stabbilita tal-Qorti tal-Ġustizzja, l-eżistenza ta’ nuqqas ta’ twettiq ta’ obbligu għandha tiġi evalwata fid-dawl ta’ kif kienet is-sitwazzjoni tal-Istat Membru fit-tmiem tat-terminu stabbilit fl-opinjoni motivata, u l-Qorti tal-Ġustizzja ma tistax tieħu inkunsiderazzjoni l-bidliet li jkunu seħħew sussegwentement (ara s-sentenza tas‑27 ta’ Jannar 2021, Il‑Kummissjoni vs L‑Awstrija (VAT – Aġenziji tal-ivvjaġġar), C‑787/19, mhux ippubblikata, EU:C:2021:72, punt 34 u l-ġurisprudenza ċċitata).
         
      
            27
         
         
            F’dan il-każ, ir-Repubblika Slovakka ma tikkontestax li, fid-data tal-iskadenza tat-terminu stabbilit fl-opinjoni motivata, jiġifieri l‑15 ta’ Awwissu 2017, hija la kienet stabbilixxiet pjanijiet ta’ azzjoni għat-toroq ewlenin u għal-linji ferrovjarji ewlenin, imsemmija fl-anness ta’ din is-sentenza, u lanqas ikkomunikat lill-Kummissjoni sunti ta’ dawn il-pjanijiet ta’ azzjoni.
         
      
            28
         
         
            Fir-rigward tad-dokumenti intitolati “Pjan ta’ azzjoni dwar il-protezzjoni mill-istorbju li joriġina minn ċerti linji ferrovjarji ewlenin amministrati mill-kumpannija nazzjonali tal-linji tal-ferrovija Slovakki (ŽSR) li kienu joperaw fl‑2011 – Sunt” u “Pjan ta’ azzjoni dwar il-protezzjoni mill-istorbju li joriġina minn ċerti toroq ewlenin amministrati mill-Amministrazzjoni Slovakka tat-Toroq (SSC) abbażi tas-sitwazzjoni fl‑2011 – Sunt”, ir-Repubblika Slovakka ma tikkontestax li hija kkomunikathom lill-Kummissjoni fl‑10 ta’ Settembru u fil‑31 ta’ Diċembru 2020, jiġifieri wara d-data ta’ skadenza tat-terminu stabbilit fl-opinjoni motivata. Fir-rigward tal-ewwel wieħed minn dawn iż-żewġ dokumenti, hija tippreċiża barra minn hekk li l-indikazzjoni tal‑2013 (ara l-punt 18 ta’ din is-sentenza) inżammet fuq dan id-dokument, peress li dan kellu inizjalment jiġi stabbilit fl‑2013. Madankollu, hija tikkonferma li anki dan id-dokument ġie ffinalizzat biss fl‑2020, wara l-konsultazzjoni pubblika.
         
      
            29
         
         
            Minn dan isegwi li, skont il-ġurisprudenza ċċitata fil-punt 26 ta’ din is-sentenza, dawn id-dokumenti huma irrilevanti għall-finijiet tal-evalwazzjoni tal-eżistenza, f’dik id-data, tan-nuqqasijiet ta’ twettiq ta’ obbligu allegati.
         
      
            30
         
         
            Barra minn hekk, għandu jiġi kkonstatat li l-allegazzjoni tar-Repubblika Slovakka dwar l-inammissibbiltà ta’ ċerti argumenti tal-Kummissjoni hija bbażata fuq qari żbaljat tan-noti ta’ din l-istituzzjoni.
         
      
            31
         
         
            Fil-fatt, kif tirrileva r-Repubblika Slovakka hija stess, il-Kummissjoni ma titlobx lill-Qorti tal-Ġustizzja tikkonstata nuqqas ta’ twettiq ta’ obbligi oħra minbarra dawk previsti fl-Artikolu 8(2) u fl-Artikolu 10(2) tad-Direttiva 2002/49.
         
      
            32
         
         
            Fir-realtà, il-Kummissjoni rreferiet għall-obbligi li tirrevedi l-pjanijiet ta’ azzjoni u li tikkonsulta lill-pubbliku fuq il-proposti ta’ pjanijiet ta’ azzjoni, previsti fl-Artikolu 8(5) u (7) ta’ din id-direttiva, biss fil-kuntest tad-dokumenti msemmija fil-punt 28 ta’ din is-sentenza, u dan sabiex turi, b’mod partikolari, li dawn id-dokumenti ġew adottati reċentement u, fi kwalunkwe każ, wara l-iskadenza tat-terminu stabbilit fl-opinjoni motivata, fatt li ma huwiex ikkontestat, fil-kuntest ta’ din il-proċedura, mir-Repubblika Slovakka.
         
      
            33
         
         
            Sa fejn din tal-aħħar tenfasizza li hija ma kinitx l-uniku Stat Membru li dam ma jeżegwixxi l-obbligi li jirriżultaw mill-Artikolu 8(2) u mill-Artikolu 10(2) tad-Direttiva 2002/49, huwa biżżejjed li jitfakkar li l-Qorti tal-Ġustizzja ddeċidiet repetutament li Stat Membru ma jistax jiġġustifika n-nuqqas ta’ eżekuzzjoni tal-obbligi tiegħu taħt it-Trattat FUE bil-fatt li Stati Membri oħra naqsu u jkomplu jonqsu wkoll milli jwettqu l-obbligi tagħhom (sentenza tat‑18 ta’ Novembru 2010, Il‑Kummissjoni vs Spanja, C‑48/10, mhux ippubblikata, EU:C:2010:704, punt 33 u l-ġurisprudenza ċċitata).
         
      
            34
         
         
            F’dawn iċ-ċirkustanzi, ir-rikors għandu jintlaqa’.
         
      
            35
         
         
            Fid-dawl tal-kunsiderazzjonijiet preċedenti kollha, għandu jiġi kkonstatat li, billi, minn naħa, ma stabbilixxietx pjanijiet ta’ azzjoni għat-toroq ewlenin u għal-linji ferrovjarji ewlenin, imsemmija fl-anness ta’ din is-sentenza, u, min-naħa l-oħra, ma kkomunikatx lill-Kummissjoni sunti tal-imsemmija pjanijiet ta’ azzjoni, ir-Repubblika Slovakka naqset milli twettaq l-obbligi tagħha taħt, rispettivament, l-Artikolu 8(2) u l-Artikolu 10(2) tad-Direttiva 2002/49, moqri flimkien mal-Anness VI tagħha.
         
      
      Fuq l‑ispejjeż
   
   
            36
         
         
            Skont l-Artikolu 138(1) tar-Regoli tal-Proċedura tal-Qorti tal-Ġustizzja, il-parti li titlef il-kawża għandha tbati l-ispejjeż, jekk dawn ikunu ntalbu. Peress li r-Repubblika Slovakka tilfet, hija għandha tiġi kkundannata għall-ispejjeż, kif mitlub mill-Kummissjoni.
         
       
         
            Għal dawn il-motivi, Il-Qorti tal-Ġustizzja (It-Tmien Awla) taqta’ u tiddeċiedi:
         
       
         
            
                     
                        1)
                     
                  
                  
                     
                        Billi, minn naħa, ma stabbilixxietx pjanijiet ta’ azzjoni għat-toroq ewlenin u għal-linji ferrovjarji ewlenin, imsemmija fl-anness ta’ din is-sentenza, u, min-naħa l-oħra, ma kkomunikatx lill-Kummissjoni Ewropea sunti tal-imsemmija pjanijiet ta’ azzjoni, ir-Repubblika Slovakka naqset milli twettaq l-obbligi tagħha taħt, rispettivament, l-Artikolu 8(2) u l-Artikolu 10(2) tad-Direttiva 2002/49/KE tal-Parlament Ewropew u tal-Kunsill tal‑25 ta’ Ġunju 2002 li tirrigwardja l-istudju u l-amministrazzjoni tal-ħsejjes ambjentali, moqri flimkien mal-Anness VI tagħha.
                     
                  
               
       
         
            
                     
                        2)
                     
                  
                  
                     
                        Ir-Repubblika Slovakka hija kkundannata għall-ispejjeż.
                     
                  
               
       
            
               
                  Firem
               
            
         
      Anness
   
   
      Toroq ewlenin
   
   Numru ta’ identifikazzjoni nazzjonali Numru uniku ta’ identifikazzjoni
   90269 SK_b_rd001
   90260 SK_b_rd002
   90290 SK_b_rd003
   90290 SK_b_rd004
   90308 SK_b_rd005
   90308 SK_b_rd006
   90309 SK_b_rd007
   90309 SK_b_rd008
   90309 SK_b_rd009
   90100 SK_b_rd010
   90100 SK_b_rd011
   90100 SK_b_rd012
   90118 SK_b_rd013
   90118 SK_b_rd014
   90118 SK_b_rd015
   90118 SK_b_rd016
   90119 SK_b_rd017
   90120 SK_b_rd018
   90120 SK_b_rd019
   90120 SK_b_rd020
   90120 SK_b_rd021
   90120 SK_b_rd022
   90120 SK_b_rd023
   90130 SK_b_rd024
   90130 SK_b_rd025
   90140 SK_b_rd026
   90149 SK_b_rd027
   90149 SK_b_rd028
   90149 SK_b_rd029
   90149 SK_b_rd030
   90149 SK_b_rd031
   90158 SK_b_rd032
   90158 SK_b_rd033
   90158 SK_b_rd034
   90158 SK_b_rd035
   90158 SK_b_rd036
   90158 SK_b_rd037
   90169 SK_b_rd038
   90170 SK_b_rd039
   90180 SK_b_rd040
   90180 SK_b_rd041
   90187 SK_b_rd042
   90187 SK_b_rd043
   90187 SK_b_rd044
   90210 SK_b_rd045
   90210 SK_b_rd046
   90220 SK_b_rd047
   37 SK_b_rd048
   30 SK_b_rd049
   30 SK_b_rd050
   47 SK_b_rd051
   47 SK_b_rd052
   40 SK_b_rd053
   40 SK_b_rd054
   69 SK_b_rd055
   69 SK_b_rd056
   60 SK_b_rd057
   60 SK_b_rd058
   60 SK_b_rd059
   60 SK_b_rd060
   60 SK_b_rd061
   60 SK_b_rd062
   66 SK_b_rd063
   70 SK_b_rd064
   70 SK_b_rd065
   70 SK_b_rd066
   80 SK_b_rd067
   127 SK_b_rd068
   127 SK_b_rd069
   127 SK_b_rd070
   130 SK_b_rd071
   380 SK_b_rd072
   390 SK_b_rd073
   390 SK_b_rd074
   390 SK_b_rd075
   390 SK_b_rd076
   390 SK_b_rd077
   410 SK_b_rd078
   410 SK_b_rd079
   410 SK_b_rd080
   410 SK_b_rd081
   410 SK_b_rd082
   420 SK_b_rd083
   420 SK_b_rd084
   430 SK_b_rd085
   430 SK_b_rd086
   430 SK_b_rd087
   430 SK_b_rd088
   440 SK_b_rd089
   446 SK_b_rd090
   470 SK_b_rd091
   80027 SK_b_rd092
   80027 SK_b_rd093
   80027 SK_b_rd094
   80027 SK_b_rd095
   80027 SK_b_rd096
   80027 SK_b_rd097
   80027 SK_b_rd098
   80026 SK_b_rd099
   80630 SK_b_rd100
   80630 SK_b_rd101
   80640 SK_b_rd102
   80658 SK_b_rd103
   80658 SK_b_rd104
   80659 SK_b_rd105
   80659 SK_b_rd106
   83660 SK_b_rd107
   83668 SK_b_rd108
   83668 SK_b_rd109
   83668 SK_b_rd110
   83668 SK_b_rd111
   83668 SK_b_rd112
   83668 SK_b_rd113
   92099 SK_b_rd114
   92099 SK_b_rd115
   92099 SK_b_rd116
   92099 SK_b_rd117
   92099 SK_b_rd118
   92100 SK_b_rd119
   92107 SK_b_rd120
   92107 SK_b_rd121
   92107 SK_b_rd122
   91450 SK_b_rd123
   91450 SK_b_rd124
   92107 SK_b_rd125
   92107 SK_b_rd126
   92107 SK_b_rd127
   91456 SK_b_rd128
   92117 SK_b_rd129
   92117 SK_b_rd130
   92110 SK_b_rd131
   92110 SK_b_rd132
   92110 SK_b_rd133
   92110 SK_b_rd134
   92120 SK_b_rd135
   92120 SK_b_rd136
   92150 SK_b_rd137
   92160 SK_b_rd138
   92160 SK_b_rd139
   90460 SK_b_rd140
   90470 SK_b_rd141
   90470 SK_b_rd142
   90480 SK_b_rd143
   90480 SK_b_rd144
   90480 SK_b_rd145
   90480 SK_b_rd146
   90490 SK_b_rd147
   90490 SK_b_rd148
   90490 SK_b_rd149
   90500 SK_b_rd150
   90509 SK_b_rd151
   90510 SK_b_rd152
   90510 SK_b_rd153
   90510 SK_b_rd154
   90510 SK_b_rd155
   90510 SK_b_rd156
   90520 SK_b_rd157
   90520 SK_b_rd158
   90527 SK_b_rd159
   90527 SK_b_rd160
   90527 SK_b_rd161
   90527 SK_b_rd162
   90527 SK_b_rd163
   90527 SK_b_rd164
   90527 SK_b_rd165
   90527 SK_b_rd166
   90527 SK_b_rd167
   90530 SK_b_rd168
   90536 SK_b_rd169
   90540 SK_b_rd170
   90550 SK_b_rd171
   90550 SK_b_rd172
   90550 SK_b_rd173
   90560 SK_b_rd174
   90560 SK_b_rd175
   90560 SK_b_rd176
   90560 SK_b_rd177
   90580 SK_b_rd178
   90580 SK_b_rd179
   90590 SK_b_rd180
   90596 SK_b_rd181
   540 SK_b_rd182
   540 SK_b_rd183
   540 SK_b_rd184
   550 SK_b_rd185
   600 SK_b_rd186
   618 SK_b_rd187
   618 SK_b_rd188
   618 SK_b_rd189
   239 SK_b_rd190
   239 SK_b_rd191
   240 SK_b_rd192
   240 SK_b_rd193
   240 SK_b_rd194
   258 SK_b_rd195
   269 SK_b_rd196
   270 SK_b_rd197
   270 SK_b_rd198
   280 SK_b_rd199
   290 SK_b_rd200
   290 SK_b_rd201
   299 SK_b_rd202
   300 SK_b_rd203
   300 SK_b_rd204
   310 SK_b_rd205
   310 SK_b_rd206
   80750 SK_b_rd207
   80750 SK_b_rd208
   80750 SK_b_rd209
   80780 SK_b_rd210
   80780 SK_b_rd211
   85520 SK_b_rd212
   85526 SK_b_rd213
   85526 SK_b_rd214
   85526 SK_b_rd215
   85526 SK_b_rd216
   85526 SK_b_rd217
   81170 SK_b_rd218
   81170 SK_b_rd219
   81180 SK_b_rd220
   81180 SK_b_rd221
   81180 SK_b_rd222
   81180 SK_b_rd223
   81200 SK_b_rd224
   81200 SK_b_rd225
   81230 SK_b_rd226
   81230 SK_b_rd227
   81720 SK_b_rd228
   81720 SK_b_rd229
   81726 SK_b_rd230
   81726 SK_b_rd231
   81726 SK_b_rd232
   81726 SK_b_rd233
   81726 SK_b_rd234
   81726 SK_b_rd235
   81726 SK_b_rd236
   90660 SK_b_rd237
   90660 SK_b_rd238
   90660 SK_b_rd239
   90670 SK_b_rd240
   90670 SK_b_rd241
   90700 SK_b_rd242
   90756 SK_b_rd243
   90750 SK_b_rd244
   90750 SK_b_rd245
   90750 SK_b_rd246
   90750 SK_b_rd247
   90780 SK_b_rd248
   90780 SK_b_rd249
   90790 SK_b_rd250
   90790 SK_b_rd251
   80140 SK_b_rd252
   80146 SK_b_rd253
   80190 SK_b_rd254
   80190 SK_b_rd255
   80190 SK_b_rd256
   80200 SK_b_rd257
   80200 SK_b_rd258
   80200 SK_b_rd259
   80200 SK_b_rd260
   80260 SK_b_rd261
   80030 SK_b_rd262
   80030 SK_b_rd263
   80040 SK_b_rd264
   80050 SK_b_rd265
   90019 SK_b_rd266
   90019 SK_b_rd267
   90019 SK_b_rd268
   90019 SK_b_rd269
   90019 SK_b_rd270
   90019 SK_b_rd271
   90010 SK_b_rd272
   90010 SK_b_rd273
   90040 SK_b_rd274
   90040 SK_b_rd275
   90040 SK_b_rd276
   90040 SK_b_rd277
   80286 SK_b_rd278
   80286 SK_b_rd279
   80286 SK_b_rd280
   80288 SK_b_rd281
   80288 SK_b_rd282
   80288 SK_b_rd283
   80288 SK_b_rd284
   80288 SK_b_rd285
   80289 SK_b_rd286
   80289 SK_b_rd287
   80296 SK_b_rd288
   80297 SK_b_rd289
   80297 SK_b_rd290
   80297 SK_b_rd291
   80297 SK_b_rd292
   81460 SK_b_rd293
   81460 SK_b_rd294
   81478 SK_b_rd295
   81478 SK_b_rd296
   81478 SK_b_rd297
   81479 SK_b_rd298
   81480 SK_b_rd299
   81480 SK_b_rd300
   81480 SK_b_rd301
   81480 SK_b_rd302
   81496 SK_b_rd303
   81496 SK_b_rd304
   81496 SK_b_rd305
   81496 SK_b_rd306
   81500 SK_b_rd307
   81510 SK_b_rd308
   81510 SK_b_rd309
   81510 SK_b_rd310
   81510 SK_b_rd311
   81570 SK_b_rd312
   81570 SK_b_rd313
   81570 SK_b_rd314
   80420 SK_b_rd315
   80458 SK_b_rd316
   80459 SK_b_rd317
   80560 SK_b_rd318
   80560 SK_b_rd319
   80570 SK_b_rd320
   80590 SK_b_rd321
   80590 SK_b_rd322
   80620 SK_b_rd323
   80628 SK_b_rd324
   80628 SK_b_rd325
   80628 SK_b_rd326
   80628 SK_b_rd327
   91460 SK_b_rd328
   91460 SK_b_rd329
   91460 SK_b_rd330
   91440 SK_b_rd331
   91440 SK_b_rd332
   91430 SK_b_rd333
   91430 SK_b_rd334
   91430 SK_b_rd335
   91380 SK_b_rd336
   91380 SK_b_rd337
   91380 SK_b_rd338
   91370 SK_b_rd339
   91370 SK_b_rd340
   91360 SK_b_rd341
   80350 SK_b_rd342
   80350 SK_b_rd343
   80357 SK_b_rd344
   80357 SK_b_rd345
   80360 SK_b_rd346
   80360 SK_b_rd347
   80360 SK_b_rd348
   80370 SK_b_rd349
   80370 SK_b_rd350
   80380 SK_b_rd351
   80390 SK_b_rd352
   80390 SK_b_rd353
   80390 SK_b_rd354
   80390 SK_b_rd355
   90390 SK_b_rd356
   90390 SK_b_rd357
   91300 SK_b_rd358
   91300 SK_b_rd359
   91296 SK_b_rd360
   91290 SK_b_rd361
   91290 SK_b_rd362
   91260 SK_b_rd363
   91250 SK_b_rd364
   91250 SK_b_rd365
   91550 SK_b_rd366
   91550 SK_b_rd367
   91530 SK_b_rd368
   91530 SK_b_rd369
   95376 SK_b_rd370
   95377 SK_b_rd371
   95380 SK_b_rd372
   95380 SK_b_rd373
   95377 SK_b_rd374
   95376 SK_b_rd375
   90880 SK_b_rd376
   90880 SK_b_rd377
   90897 SK_b_rd378
   90897 SK_b_rd379
   90900 SK_b_rd380
   90900 SK_b_rd381
   90900 SK_b_rd382
   90900 SK_b_rd383
   90900 SK_b_rd384
   90910 SK_b_rd385
   90910 SK_b_rd386
   90910 SK_b_rd387
   90920 SK_b_rd388
   90930 SK_b_rd389
   90930 SK_b_rd390
   90937 SK_b_rd391
   90937 SK_b_rd392
   90940 SK_b_rd393
   90940 SK_b_rd394
   1300 SK_b_rd395
   1300 SK_b_rd396
   1300 SK_b_rd397
   1300 SK_b_rd398
   1300 SK_b_rd399
   1300 SK_b_rd400
   1310 SK_b_rd401
   1310 SK_b_rd402
   1310 SK_b_rd403
   1320 SK_b_rd404
   910 SK_b_rd405
   910 SK_b_rd406
   910 SK_b_rd407
   910 SK_b_rd408
   920 SK_b_rd409
   930 SK_b_rd410
   936 SK_b_rd411
   930 SK_b_rd412
   930 SK_b_rd413
   940 SK_b_rd414
   950 SK_b_rd415
   2069 SK_b_rd416
   95610 SK_b_rd417
   91230 SK_b_rd418
   91230 SK_b_rd419
   91230 SK_b_rd420
   91230 SK_b_rd421
   91230 SK_b_rd422
   91230 SK_b_rd423
   1330 SK_b_rd424
   1330 SK_b_rd425
   1330 SK_b_rd426
   5570 SK_b_rd427
   5570 SK_b_rd428
   5570 SK_b_rd429
   5570 SK_b_rd430
   5580 SK_b_rd431
   1789 SK_b_rd432
   81330 SK_b_rd433
   81330 SK_b_rd434
   81330 SK_b_rd435
   81340 SK_b_rd436
   81340 SK_b_rd437
   81340 SK_b_rd438
   81340 SK_b_rd439
   81350 SK_b_rd440
   81350 SK_b_rd441
   81350 SK_b_rd442
   81360 SK_b_rd443
   81360 SK_b_rd444
   81360 SK_b_rd445
   
      Linji ferrovjarji ewlenin
   
   Numru ta’ identifikazzjoni nazzjonali Numru uniku ta’ identifikazzjoni
   ŽSR-110 SK_a_rl1
   ŽSR-110 SK_a_rl2
   ŽSR-120 SK_a_rl3
   ŽSR-120 SK_a_rl4
   ŽSR-130 SK_a_rl5
   ŽSR-130 SK_a_rl6
   ŽSR-120 SK_a_rl7
   ŽSR-127 SK_a_rl8
   ŽSR-180 SK_a_rl9
   ŽSR-180 SK_a_rl10
   ŽSR-180 SK_a_rl11
   ŽSR-180 SK_a_rl12
   ŽSR-180 SK_a_rl13
   ŽSR-180 SK_a_rl14
   ŽSR-180 SK_a_rl15
   ŽSR-190 SK_a_rl16
   (
         *1
      )	Lingwa tal-kawża: is-Slovakk.